# data[].attributes.headline
9. "Διαφοροποιημένη Παιδαγωγική"

# data[].attributes.subject
9. "Διαφοροποιημένη Παιδαγωγική"

# data[].attributes.body
Σε αυτό το εργαστήριο, ασχοληθήκαμε με τη Διαφοροποιημένη Διδασκαλία η οποία αποτελεί μία καινοτόμο ιδέα στη παιδαγωγική και είναι ένας διαφορετικός τρόπος σκέψης για τη διδασκαλία και τη μάθηση. Υποστηρίζει λοιπόν ότι τα παιδιά είναι πολυδιάστατες προσωπικότητες και πρέπει να αντιμετωπίζεται το καθένα ξεχωριστά με διαφορετικούς τρόπους μάθησης, αξιοποιώντας ενδιαφέροντα, διαφορετικούς ρυθμούς και ρυθμούς διδασκαλίας.

Το συγκεκριμένο σκίτσο που φαίνεται παραπάνω το οποίο έπρεπε να αναλύσουμε μας δείχνει την άδικη αντιμετώπιση του εκπαιδευτικού συστήματος απέναντι στα παιδιά. Είναι λοιπόν ιδιαίτερα σημαντικό να εφαρμόζεται η διαφοροποιημένη παιδαγωγική καθώς είναι εκείνη που ρυθμίζει την εκπαιδευτική διαδικασία με βάση τις ατομικές ανάγκες, τα ενδιαφέροντα και τις κλίσεις του κάθε παιδιού. Ο ρόλος του παιδαγωγού είναι φοβερά σημαντικός διότι οφείλει να γνωρίζει πολύ καλά το κάθε παιδί, να διαμορφώνει κατάλληλα το περιβάλλον, τα διδακτικά μέσα και να προσαρμόζει το πρόγραμμα με βάση τις ιδιαιτερότητες του κάθε παιδιού.

# data[].attributes.headline
8. "Τεχνολογία, Τεχνητή Νοημοσύνη και μικρά παιδιά"

# data[].attributes.subject
8. "Τεχνολογία, Τεχνητή Νοημοσύνη και μικρά παιδιά"

# data[].attributes.body
Σε αυτό το εργαστήριο καλούμασταν να ρωτήσουμε το ευρέως πλέον γνωστό σε όλους εργαλείο Τεχνητής Νοημοσύνης ChatGPT, να μας δώσει πληροφορίες για παιδιά 3 ετών για ένα οποιοδήποτε θέμα. Εμείς επιλέξαμε την "φιλία". Σκοπός μας ήταν να αξιολογήσουμε τις πληροφορίες που μας έδωσε το ChatGPT και να φτιάξουμε ένα σχετικό βίντεο με θέμα τη φιλία χρησιμοποιώντας το Lumen5.

Η τεχνολογία και η τεχνητή νοημοσύνη ως υπάρξεις δεν βοηθούν και δεν συνεπάγουν την ουσιαστική μάθηση καθώς εγκυμονούν πολλούς κινδύνους όπως κακή επίδραση στην όραση, έλλειψη επικοινωνίας και κίνησης, κίνδυνος παραβίασης ιδιωτικής ζωής και κατάχρησης προσωπικών δεδομένων. Όμως, αν αξιοποιούνται σωστά, σε οργανωμένο πλαίσιο, βασίζονται σε παιδοκεντρικές αλληλεπιδράσεις, όπως επίσης και αν διεξάγονται μέσα σε πλαίσια που έχουν νοήμα και ενδιαφέρον για τα παιδιά, τότε και μόνο υποστηρίζουν την ουσιαστική μάθηση.

# data[].attributes.attachment_link.description
Η φιλία στα τρία χρόνια Γεια σας παιδιά! Σήμερα θα μιλήσουμε για την φιλία. Η φιλία ξεκινά από μικρή ηλικία. Παίζει σημαντικό ρόλο στην ανάπτυξη του παιδιού. 1) Ανάπτυξη κοινωνικών δεξιοτήτων. Μαθαίνο

# data[].attributes.body
Σε αυτό το εργαστήριο ασχοληθήκαμε με τη προσέγγιση Reggio Emilia όπου η φιλοσοφία της είναι παιδοκεντρική και υποστηρίζει ότι το παιδί κατέχει απεριόριστες δυνατότητες. Έτσι, μας δόθηκε το ποίημα του θεμελιωτή του προγράμματος Loris Malagguzi με τίτλο "Οι 100 είναι εκεί", το οποίο και έπρεπε να αναλύσουμε. Το ποίημα λοιπόν παρουσιάζει τη φύση του παιδιού η οποία έχει απεριόριστη δημιουργικότητα και φαντασία. Οι πρώτοι στίχοι λοιπόν περιγράφουν και αντιπροσωπεύουν την αισιόδοξη και ιδανική εικόνα του παιδιού ως ένα πλάσμα πολλών δυνατοτήτων. Οι επόμενοι στίχοι όμως, αναφέρουν την αρνητική επίδραση που έχει το σχολείο και η εκπαίδευση πάνω στο παιδί και το γεγονός ότι του περιορίζουν τις ικανοτήτες. Η εκπαίδευση λοιπόν είναι μονοδιάστατη, και δίνει έμφαση μόνο στη λογική αγνοώντας τη δημιουργικότητα και τη φαντασία των παιδιών. Τα παιδιά καταπιέζονται να εκφραστούνε και να δοκιμάσουν τις ικανότητες τους. Ο ποιητής στο τέλος μας παροτρύνει να υποστηρίζουμε την ελευθερία και την ολοκληρωμένη ανάπτυξη του παιδιού.

# data[].attributes.headline
6. "Δικαιώματα του παιδιού και Παιδαγωγική Ειρήνης"

# data[].attributes.subject
6. "Δικαιώματα του παιδιού και Παιδαγωγική Ειρήνης"

# data[].attributes.body
Στο συγκεκριμένο εργαστήριο μιλήσαμε για την Θ.Ε των δικαιωμάτων των παιδιών καθώς επίσης και την θέση που παίρνει η εκπαίδευση. Το παιδί λοιπόν ως ανθρώπινη οντότητα έχει τις ίδιες ελευθερίες και δικαιώματα με αυτές των ενηλίκων. Επικεντρωθήκαμε στην Σύμβαση των Ηνωμένων Εθνών η οποία περιλαμβάνει 54 δικαιώματα και τα αναλύει πλήρως σε 3Ps (Provision, Protection, Participation) και με βάση αυτή, καλούμασταν να ερευνήσουμε τη σύμβαση με όλα τα δικαιώματα, να επιλέξουμε 6 και να τα απεικονίσουμε με μία ζωγραφιά.

Επιλέξαμε λοιπόν το δικαίωμα του παιδιού στο παιχνίδι, το δικαίωμα του παιδιού στη πολιτιστική ζωή, θρησκεία και στη δική του γλώσσα, το δικαίωμα του παιδιού της ζωής με τους γονείς (π.χ. σε περίπτωση διαζυγίου), το δικαίωμα στην υγειονομική περίθαλψη, το δικαίωμα στην εκπαίδευση όπως επίσης και το δικαίωμα που έχει το παιδί να αντιμετωπιστεί επιεικώς από τη δικαιοσύνη.

# data[].attributes.headline
5. "Υπαίθρια εκπαίδευση" (εξωτερικό εργαστήριο)

# data[].attributes.subject
5. "Υπαίθρια εκπαίδευση" (εξωτερικό εργαστήριο)

# data[].attributes.body
Στο συγκεκριμένο εργαστήριο, ασχοληθήκαμε με την Θ.Ε του υπαίθριου παιχνιδιού. Το εργαστήριο πραγματοποιήθηκε εκτός πανεπιστημίου και είχαμε να φέρουμε εις πέρας κάποιες υπαίθριες δραστηριότητες.

Η συγκεκριμένη φωτογραφία είναι μία από αυτές όπου καλούμασταν να σκεφτούμε και να αποτυπώσουμε ένα ποίημα το οποίο να ξεκινάει με την φράση "Όταν είμαστε στη φύση...". Στη συνέχεια του εξωτερικού εργαστηρίου, μία από τις επόμενες δραστηριότητες που καλούμασταν να σκεφτούμε αφορούσε τα μαθηματικά. Έπρεπε λοιπόν να εξερευνήσουμε το περιβάλλον γύρω μας και να βρούμε φυσικά υλικά και αντικείμενα (εμείς χρησιμοποιήσαμε ένα είδος φυτού, κλαδάκια και φύλλα δέντρου), και να σχηματίσουμε 3 προ-μαθηματικές έννοιες (π.χ. χώρου, ποσότητας, μεγέθους). Εμείς λοιπόν, αποφασίσαμε να κάνουμε και να ασχοληθούμε με τις έννοιες της ποσότητας (λίγα-πολλά) και του μεγέθους (μικρό-μεγάλο, ψηλό-κοντό). Μέσω αυτής της δραστηριότητας τα παιδιά αναγνωρίζουν και κατανοούν τις βασικές μαθηματικές έννοιες. Προχωρώντας στην επόμενη δραστηριότητα, έπρεπε να σχεδιάσουμε με φυσικά υλικά πάντα, ένα μόμπιλε. Εμείς χρησιμοποιήσαμε, βελανίδια, φύλλα από δέντρα και φυτά, και λουλούδια. Στη συνέχεια του εργαστηρίου, καλούμασταν με φυσικά υλικά να δημιουργήσουμε τον δικό μας τροχό χρωμάτων ο οποίος αποτελούνταν από φυσικά αντικείμενα τα οποία βρισκόντουσαν στο περιβάλλον γύρω μας. Η δραστηριότητα αυτή βοηθάει ιδιαίτερα στην ταξινόμηση και στο ταίριασμα των χρωμάτων και την εκμάθησή τους.

Τέλος, καλούμασταν να σχεδιάσουμε και να φτιάξουμε -χρησιμοποιώντας κυρίως ξυλαράκια-, ένα μικρό "σπιτάκι" για τις νεράιδες και τα ξωτικά! Συμπερασματικά, μέσω αυτού του βιωματικού εργαστηρίου μάθαμε ότι το υπαίθριο παιχνίδι, είναι άκρως σημαντικό καθώς πέρα του ότι παρέχει πολλές ευκαιρίες στο παιδί για κοινωνική αλληλεπίδραση, μαθαίνει στο παιδί να επιλύει τα προβλήματα μόνο του, εξερευνάει και πειραματίζεται με το περιβάλλον, και ενθαρρύνει την δημιουργικότητα και τη φαντασία του στο έπακρο.

# data[].attributes.headline
4. "Επαφή με τη φύση-σχολεία του δάσους"

# data[].attributes.subject
4. "Επαφή με τη φύση-σχολεία του δάσους"

# data[].attributes.body
Σε αυτή τη θεματική ενότητα ασχοληθήκαμε με την σημασία της υπαίθριας εκπαίδευσης και λίγο πιο συγκεκριμένα με τα "Σχολεία του Δάσους". Αναφερθήκαμε στα οφέλη του υπαίθριου παιχνιδιού σε φυσικό, ψυχικό, παιδαγωγικό, όπως και περιβαλλοντικό επίπεδο αλλά και στην επίδραση που έχει στη συνολική ευημερία των παιδιών. Παρ'όλ'αυτά δεν παραλείψαμε να αναφέρουμε τις προκλήσεις και τον περιορισμό του υπαίθριου παιχνιδιού.

Εμείς λοιπόν, αναφέραμε στο σχέδιο μας κάποια από τα οφέλη του να είναι το παιδί κοντά στη φύση και μερικά από αυτά είναι αρχικά για την καλή φυσική κατάσταση του παιδιού, η πρόσληψη βιταμίνης D, η καλή ψυχική υγεία καθώς μειώνεται το στρες, η κατάθλιψη και το φαινόμενο της επιθετικότητας. Αναφερθήκαμε επίσης στο γεγονός ότι η επαφή με το περιβάλλον και τη φύση, είναι ένα πολύ καλό μέσο εκτόνωσης και κοινωνικοποίησης. Ιδιαίτερα σημαντικό είναι ότι το παιχνίδι στη φύση συμβάλλει στην γενικότερη ευημερία του παιδιού.

Αντίθετα μερικοί περιορισμοί που αναφέραμε οι οποίοι απομακρύνουν τα παιδιά από το περιβάλλον είναι το διαδίκτυο, η ανησυχία των γονέων, η εγκληματικότητα, ο φόβος για τυχόν ατυχήματα και μολύνσεις.

Τέλος και σύμφωνα με την υπόθεση της βιοφιλίας, όλοι μας έχουμε την έμφυτη τάση για επαφή με την φύση αλλά τα παιδιά χρειάζονται το υπαίθριο παιχνίδι για να αναπτυχθούν ολόπλευρα.

# data[].attributes.headline
3. "Η επίδραση των νευροεπιστημών στη π.π.η."

# data[].attributes.subject
3. "Η επίδραση των νευροεπιστημών στη π.π.η."

# data[].attributes.body
Στη προκειμένη Θ.Ε, αναφερθήκαμε στην επίδραση των νευροεπιστημών στην ανάπτυξη του εγκεφάλου του παιδιού, στην "αρχιτεκτονική" του εγκεφάλου καθώς επίσης και στο γεγονός ότι οι εμπειρίες, τα ερεθίσματα είναι ζωτικής και καθοριστικής σημασίας κατά τα πρώιμα χρόνια του παιδιού και έχουν μία δια βίου επίδραση στη ψυχική και συναισθηματική του υγεία. Σκοπός μας ήταν αρχικά -και ύστερα από τη παρακουλήθηση του βίντεο (Center On Developing Child του Harvard)- να δούμε τα βήματα που χρειάζονται να γίνουν για να επιτευχθεί αρχικά η διαμόρφωση και έπειτα η ανάπτυξη του παιδικού εγκεφάλου ομαλά. Σύμφωνα λοιπόν με τις απαντήσεις μας, ένας νεαρός εγκέφαλος χρειάζεται ήδη από τα πρώιμα χρόνια, συνεχή ερεθίσματα, απόκτηση εμπειριών, ενθάρρυνση για λεκτική επικοινωνία, ένα ασφαλές και ευχάριστο περιβάλλον το οποίο να αποπνέει το αίσθημα της προστασίας, μία υγιή και ισορροπημένη διατροφή, τη διατήρηση μιας ρουτίνας (π.χ ύπνος), συνεχής φροντίδα (σηματική επαφή με το φροντιστή), και ένα από τα σημαντικότερα, το οποίο είναι το παιχνίδι.

# data[].attributes.headline
2. "Εκπαίδευση για την αειφόρο/βιώσιμη ανάπτυξη"

# data[].attributes.subject
2. "Εκπαίδευση για την αειφόρο/βιώσιμη ανάπτυξη"

# data[].attributes.body
Στη συγκεκριμένη Θ.Ε μιλήσαμε για την σημασία της αειφορίας στην εκπαίδευση, η οποία δεν σχετίζεται μόνο με το περιβάλλον αλλά αφορά ευρύτερα την κοινωνία και τις ανθρώπινες πράξεις. Βασιστήκαμε λοιπόν στους τρεις πυλώνες της αειφόρου ανάπτυξης: Το περιβάλλον, την οικονομία και την κοινωνία και παρουσιάσαμε αντίστοιχα για κάθε πυλώνα δραστηριότητες (εκπαιδευτικά σχέδια) που μπορούμε να δείξουμε και να ασχοληθούν τα παιδιά για να κατανοήσουν τη σημασία της αειφόρου ανάπτυξης. Αναφορικά με το περιβάλλον, οι δραστηριότητες μας περιλαμβάνουν την ανακύκλωση, την περιβαλλοντική αγωγή, τα καιρικά φαινόμενα, την ύδρευση και την αγροτική ζωή. Ενδεικτικά η δραστηριότητα δημιουργίας ρολογιού που απεικονίζει εποχές και η καλλιέργεια φυτών βοηθούν τα παιδιά να κατανοήσουν τη βιωσιμότητα.

Σχετικά με την κοινωνία, τα θέματα περιλαμβάνουν την διαπολιτισμική αγωγή, το ρατσισμό, τα δικαιώματα κτλ. Οι δραστηριότητες που παραθέσαμε ενισχύουν την κοινωνική ευαισθησία των παιδιών.

Όσον αφορά την οικονομία, οι δραστηριότητες εμπλέκουν τα παιδιά σε ρόλους εμπόρου-παραγωγού.

Όλες οι δραστηριότητες που αναφέραμε, είναι πολυδιάστατες και σχεδιασμένες έτσι ώστε να ενισχύσουν την βιωματική μάθηση και να ευαισθητοποιήσουν τα παιδιά για την αειφόρο ανάπτυξη.

# data[].attributes.headline
1. «Η ευημερία των μικρών παιδιών»

# data[].attributes.subject
1. «Η ευημερία των μικρών παιδιών»

# data[].attributes.body
Στη προκειμένη θεματική ενότητα (Θ.Ε) δώσαμε βάση στην ιδιαίτερη σημασία της ευημερίας στα παιδιά της πρώιμης παιδικής ηλικίας. Αναφερθήκαμε λοιπόν σε όλες τις «εκδοχές» της ευημερίας (συναισθηματική, κοινωνική, φυσική) με βάση τις σχετικές θεωρίες του Maslow και Allardt. Επίσης, μπήκαμε στη διαδικασία να σκεφτούμε ως εν δυνάμει εκπαιδευτικοί και να προτείνουμε 7 τρόπους κατά τους οποίους προάγουμε και διασφαλίζουμε την ευημερία των παιδιών. Γράψαμε λοιπόν για τη δημιουργία ενός ασφαλούς και ευχάριστου περιβάλλοντος που προσφέρει ευκαιρίες εξερεύνησης και ανάπτυξης. Οι δραστηριότητες που προάγουν την ομαδικότητα και την συνεργασία είναι απαραίτητες γιατί βοηθούν τα παιδιά να αποκτούν το αίσθημα του ανήκειν και να συμμετέχουν ενεργά. Επίσης, η ισορροπημένη διατροφή, το κατάλληλα καταρτισμένο προσωπικό και η διαμόρφωση και η αξιοποίηση πλούσιου εκπαιδευτικού υλικού είναι καθοριστικοί παράγοντες για την ενίσχυση της ευημερίας των παιδιών.

Αναφερθήκαμε και στην θεωρία του Maslow υπογραμμίζει τη σημασία της κάλυψης βασικών αναγκών, όπως η υγεία και η ασφάλεια, προκειμένου τα παιδιά να αναπτύξουν ανώτερες δεξιότητες, όπως η κοινωνική αλληλεπίδραση και η αυτονομία. Συνεπώς, με τη κατάλληλη φροντίδα τα παιδιά αποκτούν τις βάσεις για μια ισορροπημένη ζωή.